Dinastiyang Kanva

An Dinastiyang Kanva o Kanvayana hali sa Dinastiyang Brahmin na nagribay sa Dinastiyang Shunga sa mga parte kan sirangan asin sentrong Indya, asin pinadalagan poon 75 BCE hasta 30 BCE.

Dawa an mga Puranikong literatura nagsasabi na an Dinastiyang Kanva pinadalagan kan Magadha (sa sirangang Indya), an saindang mga sensilyo enot na nahiling sa palibot kan Vidisha sa sentrong Indya, kun sain haen an kapitolyo kan mga lider kan Shunga.

An huring lider kan Dinastiyang Shunga, Devabhuti, niribayan kan saiyang ministro na si Vasudeva, an nagtindog kan Dinastiyang Kanva kan 75 BC. An tagapadalagan kan Kanva tinugutan an mga hade kan Dinastiyang Shunga na padagos na mamuno sa saindang pagsasadiri. Igwa nin apat na lider an Kanva. Base sa Puranas, an dinastiyang ini tinapos kan mga Satavahanas.

Hinalian 
Si Vasudeva Kanva ginadan si Devabhuti kan Dinastiyang Shunga asin tinindog an Dinastiyang Kanva.

Mga tagapadalagan 
An enot na naghade sa Dinastiyang Kanva, iyo si Vasudeva. Sinundan kan saiyang aki na si Bhumimitra. An mga sensilyong igwang ngaran ni Bhumimitra nadiskubre sa kahadean kan Panchala. An mga kobreng sensilyo na igwang "Kanvasya" nahiling man sa Vidisha, asin sa Kaushambi sa kahadean kan Vatsa. Si Bhumimitra nagmuno sa laog kan katorseng taon asin sinundan man kan saiyang aki na si Narayana. Si Narayana, namuno nin doseng taon. Sinundan man siya kan saiyang aki na si Shusharman, an huring hade kan Dinastiyang Kanva.

 Vasudeva (c. 75 – c. 66 BCE)
 Bhumimitra (c. 66 – c. 52 BCE)
 Narayana (c. 52 – c. 40 BCE)
 Susarman (c. 40 – c. 30 BCE)

Pagsunod 
An huring hade kan dinastiyang Kanva nagadan ni Balipuccha, an nagtindog kan Dinastiyang Andhra.

Pagkatapos kan Dinastiya 
An pagkadaog kan Dinastiyang Kanva kan Dinastiyang Satavahana sarong lokal na pangyayari sa Sentrong Indiya. An mga numismatiko asin epigrapikong mga ebidensiya nagsasabi na an Magadha hali sa liderato kan Dinastiyang Mitra kan Kaushambi hali sa ika-1 siglo kan BCE hasta ika-2 siglo kan CE.

Toltolan

Mga Ginunuan 
 Raychaudhuri, Hemchandra (2006), Political History of Ancient India, Cosmo Publications, ISBN 81-307-0291-6
 Thapar, Romila (2013), The Past Before Us, Harvard University Press, ISBN 978-0-674-72651-2
Mga dinastiya sa historiya kan Indiya
Mga dinastiya
Historiya kan Bengal